Música al Port comença amb el musical ‘A través del Paso’, amb èxit de públic i crítica
21 de juny 2017

![](/media/c2iodl5m/30_c_polit_atravesdelpaso.jpg)

El programa Música al Port va començar exitosament dissabte passat amb l'estrena de l'obra teatral i musical _A través del Paso_. L'espectacle, emmarcat també en els actes del programa _100 Anys de Siderúrgia_, va atraure un públic multitudinari amb el seu repàs de la història contemporània del Port de Sagunt.

L'espectacle musical, teatral, audiovisual i de dansa va ser dirigit per Rafael Garrido i va comptar amb l'actuació de la Banda Sinfónica de la Unión Musical Porteña, dirigida per Jorge Vivas Baquero, amb Iván Martínez i Ester Lluch com a veus solistes. 

  

D’altra banda, la Falla Luis Cendoya va conformar el grup de teatre de la funció, mentre que el Grup de Dansa Aescena, dirigit per la també coreògrafa i ballarina Magda Fuertes va ser l'encarregat de la part de dansa de l'espectacle. 

 ![](/media/mvwmux2v/30_c_publico_atravesdelpaso.jpg)

L'obra, escrita per Palmira Benajas i Rosa Belda, comença en els anys cinquanta de segle XX i salta de sobte al segle XXI a través dels ulls d'un mateix personatge, que descriu acompanyat de música els principals canvis que transcorren al Port de Sagunt durant eixe temps.

El regidor de Cultura, José Manuel Tarazona, qui va assistir a l'espectacle junt amb altres regidors de l'Ajuntament de Sagunt, ha destacat **“l'aposta del departament de Cultura per celebrar el programa _100 Anys de Siderúrgia_ amb un musical que ha sigut un encert absolut, en el qual han participat moltes persones i associacions que ho han donat tot i amb molta qualitat, complicitat i compenetració”**. D’altra banda, el president de la Unión Musical Porteña, Roberto Peláez, també va estar present per gaudir de l'espectacle.

 ![](/media/4hzdvsce/30_c_todos_atravesdelpaso.jpg)

Tarazona ha assegurat que el musical **“ha explicat la història de la siderúrgia en el nostre poble. Ha arribat al cor de molta gent, perquè tot el que ens va explicar forma part de la nostra vida, de les alegries i frustracions, de les lluites i sentiments, tant personals com  col·lectius”**.

 ![](/media/41ye0ysp/30_c_actrices_atravesdelpaso.jpg)

Foto d'Emilio Rubio.

  

![](/media/1jabuk0s/30__baile.jpg) 

 

Foto d'Emilio Rubio.

  

![](/media/qsvdougs/30-1010332.jpg) 

![](/media/xqylty4t/30-1010324.jpg) 

Música al Port continua amb espectacles fins al 8 de juliol. El 24 de juny a les 23 hores la Banda Simfònica Lira Saguntina oferirà el concert Tradició i folklore d’un poble siderúrgic, sota la direcció de Rafael Doménech, en els jardins del Centre Cívic Antic Sanatori.  
  
L'1 de juliol, a les 22 hores el programa continua en els jardins del Casino Vell amb la Fundación Cante de las Minas, amb el consolidat festival internacional de cante, guitarra i ball flamenc. José Manuel Tarazona ha afirmat que enguany l'actuació recordarà **“Javier Rosado, impulsor d'aquest festival i que va morir el passat any, per la qual cosa d'alguna manera volem fer-li un reconeixement enguany”**.

El dia 7 de juliol a les 23 hores els jardins del Casino Vell acolliran l'actuació musical _Rails blues band featuring Institutor Dele & Tere Núñez_, amb la interpretació de London-Valencia Blues Conexion. Finalment, el 8 de juliol a les 23 hores se celebrarà en els jardins del Casino Vell l'actuació musical _Reen__cuentro años 60_, amb les interpretacions de Drogas, Clan, Julio tributo a The Shadows, Stiff Grup i Hijos de los ‘60.

*   [](http://www.facebook.com/sharer.php?u=https://aytosagunto.es/va/actualitat/musica-al-port-comenca-amb-el-musical-a-traves-del-paso-amb-exit-de-public-i-critica/ "Facebook")
*   [](http://twitter.com/share?url=https://aytosagunto.es/va/actualitat/musica-al-port-comenca-amb-el-musical-a-traves-del-paso-amb-exit-de-public-i-critica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-al-port-comenca-amb-el-musical-a-traves-del-paso-amb-exit-de-public-i-critica/ "Linked In")
*   [](mailto:?body=https://aytosagunto.es/va/actualitat/musica-al-port-comenca-amb-el-musical-a-traves-del-paso-amb-exit-de-public-i-critica/)